system
Răspunde în limba română, în stilul Wikipedia, cat mai corect gramatical.
user
Cum ai descrie Anestezic general?
assistant
Anestezicele generale sunt medicamente care produc o deprimare nespecifică, reversibilă și intensă a funcțiilor sistemului nervos central, denumită anestezie generală.

Efecte 
Efectele anestezicelor generale sunt hipnoza, analgezia, suprimarea reflexelor viscerale, relaxarea musculaturii striate.

Inhalatorii 

Anestezicele generale inhalatorii pot fi gaze sau lichide cu diferite structuri chimice. Acestea au ca efect înlăturarea reflexelor și permite intervenția chirurgicală fără răspuns motor din partea pacienților.
 exemple volatile: enfluran, sevofluran desfluran, metoxifluran, halotan, eter.
 gaze: protoxid de azot (N2O), xenon

Intravenoase 

Anestezicele generale intravenoase sunt anumite substanțe administrate intravenos (i.v.) pentru a induce somnul (hipnotice) sau analgezie/sedare (opioidele), ele permit o revenire rapidă din anestezie prin administrarea de antagoniști..
hipnotice: barbiturice (tiopental sodic, metohexital), benzodiazepine (diazepam, midazolam, au ca antagonist flumazenil), etomidat, propofol,
opioide: morfina, alfentanil, fentanil, sufentanil, remifentanil, buprenorfină, petidină (mialgin), pentazocină (fortral), ketamina care, în funcție de doză, produce analgezie sau analgezie și hipnoză